Trausti er Íþróttamaður Borgarbyggðar 2009 Hópurinn sem hlaut tilnefningar og verðlaunahafar . Ljósm. Skessuhorn / SL. Tómstunda - og menningarnefnd Borgarbyggðar útnefnir árlega Íþróttamann Borgarbyggðar . Valið er úr tilnefningum sem berast frá forsvarsmönnum félaga og deilda í sveitarfélaginu . Val þetta fór fram síðastliðið föstudagskvöld við hátíðlega athöfn í Íþróttamiðstöðinni Borgarnesi eftir leik KSÍ og Skallagríms í körfubolta . Það var Trausti Eiríksson körfuboltamaður og landsliðsmaður U - 18 sem kjörinn var íþróttamaður Borgarbyggðar 2009 . Trausti er geysiefnilegur körfuboltamaður og varð m.a . Norðurlandameistari U - 18 í körfknattleik í Svíþjóð á síðasta ári með félögum sínum . Viðurkenningu úr Minningarsjóð Auðuns Hlíðhvists Kristmarssonar hlaut sundmaðurinn efnilegi Jón Ingi Sigurðsson . Tómstunda - og menningarnefnd ákvað að heiðra við þetta tilefni Þorvald Jónsson í Brekkukoti fyrir óeigingjarnt starf í þágu íþrótta - , æskulýðs - og menningarmála um langt árabil í héraðinu . Sonur hans Helgi Eyleifur tók við viðurkenningunni fyrir hans hönd . Margir tilnefndir Þeir sem voru tilnefndir í kjör Íþróttamanns Borgarbyggðar að þessu sinni voru : Konráð Axel Gylfason Faxa fyrir hestamennsku , Sigmar Aron Ómarsson Umf. Íslendingi og Helgi Guðjónsson Umf. Reykdælum fyrir frjálsar íþróttir . Tómstunda - og menningarnefnd valdi Sigmar Aron Ómarsson frjálsíþróttamann ársins . Anna Sigríður Hauksdóttir Umf Íslendingi var tilnefnd blakmaður ársins . Trausti Eiríksson Skallagrími og Karvel Karvelsson Umf Reykdælum fyrir körfubolta og valdi nefndin Trausta sem körfuknattleiksmann ársins . Arnór Tumi Finnsson Umf. Skallagrími er badmintonmaður ársins , Bjarki Pétursson golfkl . Borgarness er golfari ársins . Í knattspyrnu voru tilnefndir Dawid Mikolaj Dabrovski Umf. Skallagrími og Anton Freyr Arnarsson – Umf. Íslendingi og valdi nefndin Dawid Mikolaj sem knattspyrnumann ársins . Fyrir sund voru tilnefndir Jón Ingi Sigurðsson Umf. Skallagrími og Helgi Guðjónsson Umf. Reykdæla og valdi nefndin Jón Inga sem sundmann ársins . Athygli vekur þó að Helgi var auk sundsins tilnefndur fyrir frjálsar íþróttir og sýnir það hversu fjölhæfur íþróttamaður hann er þótt ungur sé að árum . Margir í landsliðum Þá var landsliðsfólk úr Borgarbyggð , sem valið var í landslið Íslands á síðasta ári , einnig veittar viðurkenningar . Þau voru : Bjarki Pétursson – Unglingalandslið U15 í golfi , Sigrún Sjöfn Ámundadóttir – A - landslið kvenna í körfuknattleik , Tinna Kristín Finnbogadóttir – Unglingalandsliðssæti í skák , Hulda Rún Finnbogadóttir . – Unglingalandsliðssæti í skák , Trausti Eiríksson – Unglingalandslið í U18 í körfuknattleik , Sigurður Þórarinsson – Unglingalandslið í U18 í körfuknattleik og Sigmar Aron Ómarsson – Afrekshóp Danssambands Íslands - En hópurinn er í raun landslið dansara . Loks má geta þess að við þetta tækifæri afhenti Guðmundur Ebeneser Guðjónsson formaður Umf. Skallagríms Pálma Blængssyni formanni körfuknattleiksdeildar viðurkenningu fyrir starf deildarinnar á síðasta ári og ennfremur veitti hann Konráð Konráðssyni viðurkenningu fyrir störf í þágu félagsins á liðnum árum .